Sæming

Sæming (norrønt Sæmingr) eller Seming var en sagnkonge, angivelig sønn av Odin som satte Sæming til å styre over Norge. 

Øyvind Skaldespiller hevder i Håløygjatal avsnitt 3 at Sæmings mor var jotunkvinnen Skade og i avsnitt 9 at hans far var Yngve-Frøy.https://heimskringla.no/wiki/Håleygjatal

Her remser skalden opp ladejarlenes ætt fra Håkon Ladejarl (død 995) og tilbake til Sæming. Slik knyttet han ladejarlene til Ynglingeætten gjennom Sæming som Frøys sønn, for å underbygge at ladejarlenes krav på kongemakten i Norge var på linje med Ynglingeættenshttp://arkeologi.blogspot.com/2011/11/ladejarlene.html og Hårfagreættens (pdf)  - på samme måte som Ynglingatal hevder at Ynglingeætten nedstammet fra en annen sønn av Frøy, sagnkongen Fjolne av Uppsala.

Ladejarlenes kobling til Sæming finnes også i noen utgaver av Skaldskaparmål i Den yngre Edda av Snorre Sturlason. Han nevnes også i innledningen til Ynglingesagaen hvor Snorre oppgir hans foreldre som Odin og Skade.https://heimskringla.no/wiki/Ynglinga-soga avsnitt 8 

Gro Steinsland mener at Sæming først og fremst er en prototypisk fyrste,  verken gud eller jotun, men «en jordisk, dødelig skikkelse av en annen kategori enn sine mytiske aner, en helteskikkelse som rommer hele spekteret av livspotenser».

Germanisten Karl Müllenhoff og litteraturhistorikeren Richard M. Meyer har omtalt Sæming som representant for den samiske urbefolkningen i den norrøne religionen, og fant en sammenheng mellom Sæming og samene.Richard M. Meyer: Altgermanische Religionsgeschichte. Severus Verlag, Hamburg 2013, s. 211 Også Norden-forskeren Jurij Kusmenko har holdt det for mulig at Sæming kan bety „den som stammer fra samer“.Jurij Kusmenko: Darstellung der Samen in der altwestskandinavischen Literatur. (pdf) Berlin 2011, s. 2Jurij Kusmenko: Hinweise in der skandinavischen Mythologie. (pdf) Berlin 2011, s. 30–33

 Referanser 

Kategori:Norges historie
Kategori:Norrøn mytologi
Kategori:Nordiske sagnpersoner
Kategori:Håløygætten